CELEX: 62009CN0431
Language: el
Date: 2009-11-02 00:00:00
Title: Υπόθεση C-431/09: Αίτηση για την έκδοση προδικαστικής αποφάσεως, την οποία υπέβαλε το Hof van beroep te Brussel (Βέλγιο) στις 2 Νοεμβρίου 2009 — Airfield NV και Canal Digitaal BV κατά Belgische Vereniging van Auteurs, Componisten en Uitgevers CVBA (Sabam)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/24
            
         Αίτηση για την έκδοση προδικαστικής αποφάσεως, την οποία υπέβαλε το Hof van beroep te Brussel (Βέλγιο) στις 2 Νοεμβρίου 2009 — Airfield NV και Canal Digitaal BV κατά Belgische Vereniging van Auteurs, Componisten en Uitgevers CVBA (Sabam)
   (Υπόθεση C-431/09)
   2010/C 24/43
   Γλώσσα διαδικασίας: η ολλανδική
   
      Αιτούν δικαστήριο
   
   Hof van beroep te Brussel
   
      Διάδικοι στην υπόθεση της κύριας δίκης
   
   
      Εφεσείουσες: Airfield NV, Canal Digitaal BV
   
      Εφεσίβλητη: Belgische Vereniging van Auteurs, Componisten en Uitgevers CVBA, με συντομογραφία (Sabam)
   
      Προδικαστικά ερωτήματα
   
   
               1)
            
            
               Εμποδίζει η οδηγία 93/83 (1) την επιβολή υποχρεώσεως στον προσφέροντα προγράμματα ψηφιακής δορυφορικής τηλεοράσεως να λαμβάνει την έγκριση των δικαιούχων, στην περίπτωση πράξεως με την οποία ένας ραδιοτηλεοπτικός οργανισμός παρέχει τα σήματα-φορείς προγραμμάτων του, είτε μέσω μιας σταθεράς συνδέσεως είτε μέσω ενός κωδικοποιημένου δορυφορικού σήματος, σε έναν ανεξάρτητο από τον ραδιοτηλεοπτικό οργανισμό παρέχοντα προγράμματα ψηφιακής δορυφορικής τηλεοράσεως, ο οποίος προβαίνει μέσω μιας συνδεόμενης με αυτόν εταιρείας σε κωδικοποίηση και εκπομπή αυτών των σημάτων προς ένα δορυφόρο, τα οποία κατόπιν εκπέμπονται καθοδικά, με έγκριση του ραδιοτηλεοπτικού οργανισμού, ως μέρος ενός πακέτου τηλεοπτικών σταθμών και άρα υπό μορφή δέσμης, προς τους συνδρομητές του προσφέροντος προγράμματα δορυφορικής τηλεοράσεως, οι οποίοι μπορούν να παρακολουθούν τα προγράμματα ταυτοχρόνως και χωρίς μεταβολές μέσω μιας κάρτας αποκωδικοποιήσεως ή έξυπνης κάρτας που διατίθεται από τον προσφέροντα τα προγράμματα δορυφορικής τηλεοράσεως;
            
         
               2)
            
            
               Εμποδίζει η οδηγία 93/83 την επιβολή υποχρεώσεως στον προσφέροντα προγράμματα ψηφιακής δορυφορικής τηλεοράσεως να λαμβάνει την έγκριση των δικαιούχων, στην περίπτωση πράξεως με την οποία ένας ραδιοτηλεοπτικός οργανισμός στέλνει τα σήματα-φορείς προγραμμάτων του, σύμφωνα με τις οδηγίες ενός ανεξάρτητου από τον ραδιοτηλεοπτικό οργανισμό παρέχοντα προγράμματα ψηφιακής δορυφορικής τηλεοράσεως, προς ένα δορυφόρο, τα οποία κατόπιν εκπέμπονται καθοδικά, με έγκριση του ραδιοτηλεοπτικού οργανισμού, ως μέρος ενός πακέτου τηλεοπτικών σταθμών και άρα υπό μορφή δέσμης, προς τους συνδρομητές του προσφέροντος προγράμματα δορυφορικής τηλεοράσεως, οι οποίοι μπορούν να παρακολουθούν τα προγράμματα ταυτοχρόνως και χωρίς μεταβολές μέσω μιας κάρτας αποκωδικοποιήσεως ή έξυπνης κάρτας που διατίθεται από τον προσφέροντα τα προγράμματα δορυφορικής τηλεοράσεως;
            
         
      (1)  Οδηγία 93/83/ΕΟΚ του Συμβουλίου, της 27ης Σεπτεμβρίου 1993, περί συντονισμού ορισμένων κανόνων όσον αφορά το δικαίωμα του δημιουργού και τα συγγενικά δικαιώματα που εφαρμόζονται στις δορυφορικές ραδιοτηλεοπτικές μεταδόσεις και την καλωδιακή αναμετάδοση (ΕΕ L 248, σ. 15).